Jana Nováková
Hlavná 1, 811 01 Bratislava
e-mail: model@example.com
tel.: +421 900 000 000
Príklad, s. r. o.
Obchodná 5, 821 09 Bratislava
V Bratislave, dňa 5. 10. 2026
Vec: Reklamácia – vytknutie vady
Na základe kúpnej zmluvy uzavretej dňa 1. 3. 2026 vo Vašej prevádzkarni (číslo dokladu o kúpe alebo objednávky: 2026-004512) mi bol dňa 3. 3. 2026 dodaný tovar práčka Značka XY, model ABC 123, výrobné (sériové) číslo SN 4F2A-11893, za kúpnu cenu 450 €. Ide o spotrebiteľskú kúpnu zmluvu podľa § 612 Občianskeho zákonníka.
Opis vady: Práčka pri odstreďovaní hlasno búcha a po niekoľkých minútach sa zastaví s chybovým kódom E21.
Vada sa prejavila dňa 25. 9. 2026 a zistil/a som ju dňa 25. 9. 2026. Ak sa vada prejavila počas doby zodpovednosti podľa § 619 Občianskeho zákonníka, podľa § 620 ods. 1 sa predpokladá, že tovar mal vadu už v čase dodania. Týmto Vám vadu tovaru vytýkam v súlade s § 622 Občianskeho zákonníka.
Požadujem odstránenie vady opravou tovaru (§ 623 ods. 1 Občianskeho zákonníka).
Tovar Vám odovzdávam spolu s touto reklamáciou. Opravu žiadam vykonať bezplatne a na Vaše náklady vrátane nákladov na prevzatie tovaru a jeho dodanie späť (§ 623 ods. 4, 7 a 8 Občianskeho zákonníka).
Žiadam Vás o bezodkladné vydanie písomného potvrdenia o vytknutí vady, v ktorom uvediete lehotu na odstránenie vady. Táto lehota nesmie byť dlhšia ako 30 dní odo dňa vytknutia vady, ak dlhšia lehota nie je odôvodnená objektívnym dôvodom, ktorý nemôžete ovplyvniť (§ 622 ods. 3 a § 623 ods. 4 Občianskeho zákonníka).
Ak zodpovednosť za vadu odmietnete, žiadam o písomné oznámenie dôvodov odmietnutia (§ 622 ods. 4 Občianskeho zákonníka).
Odpoveď mi, prosím, zašlite na uvedenú adresu alebo na e-mail model@example.com.
S pozdravom

	
	
..............................................
kupujúci
Jana Nováková


Prílohy:
1.	Kópia dokladu o kúpe (pokladničný doklad, faktúra, potvrdenie objednávky alebo kúpna zmluva)
2.	Fotografie alebo video zachytávajúce vadu

Potvrdenie o prevzatí reklamácie
Predávajúci potvrdzuje, že reklamáciu (vytknutie vady) prevzal dňa ........................ Vec bola prevzatá: áno / nie. Lehota na odstránenie vady: do ........................

	
	
..............................................
predávajúci (meno, pri firme aj funkcia, podpis)


Ďalšie právne vzory a tlačivá nájdete na pravnevzory.sk	strana  z 
